CELEX: 31995R3073
Language: hu
Date: 1995-12-22 00:00:00
Title: A Tanács 3073/95/EK rendelete (1995. december 22.) a rizs szabványminőségének meghatározásáról

Fontos jogi nyilatkozat

|

31995R3073

Hivatalos Lap L 329 , 30/12/1995 o. 0033 - 0034

		A Tanács 3073/95/EK rendelete(1995. december 22.)a rizs szabványminőségének meghatározásárólAZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre,tekintettel a rizs piacának közös szervezéséről szóló, 1995. december 22-i 3072/EK tanácsi rendeletre [1] és különösen annak 3. cikke (1) bekezdésére,tekintettel a Bizottság javaslatára,mivel a hántolatlan rizsre vonatkozó intervenciós árnak összhangban kell lennie egy meghatározott szabványminőséggel; mivel e minőséget a rizs és a tört rizs szabványminőségének megállapításáról szóló, 1976. június 21-i 1423/76/EGK tanácsi rendelet [2] határozza meg;mivel a minőség tekintetében a Közösség rizspiacán fellépő keresleti tendenciák és a piac közös szervezésének reformjában követett irányelvek, figyelembe véve mind a Közösség termelésének minőségi jellemzőit, mind az importált rizs legjellemzőbb minőségi jegyeit, szükségessé teszik a szabványminőség újbóli meghatározását; mivel e tényezőkből csakúgy, mint a piac közös szervezési reformja egyéb tényezőiből az következik, hogy a követelményeket szigorítani kell, és a fent említett rendelet által előírt rendszert fel kell váltani,ELFOGADTA EZT A RENDELETET:1. cikkA hántolatlan rizs szabványminősége, amelyre vonatkozóan az intervenciós árat meghatározzák, a következő:a) megbízható, kifogástalan kereskedelmi minőségű, szagmentes rizs;b) nedvességtartalom: 1996/97-ben 14 %, 1997/98-tól kezdve 13 %;c) a hántolt rizs terméshozamának 63 tömegszázalékát egész szemek alkotják (3 %-os tűréshatárral megengedhető vágott rizsszemek jelenléte), és ebben a nem sértetlen minőségű hántolt rizsszemek tömegszázalékos előfordulása a következő:| | 1996/97 | 1997/98 -tól |— fakó színű hántolatlan rizsszemek (KN 100610) | | |— az 10061027 és 10061098 KN-kód alá tartozók | 2 % | 1,5 % |— az 10061027 és 10061098 KN-kód alá tartozók kivételével | 2,5 % | 2 % |—pirosan csíkozott szemek: | 1,00 % | | |—pöttyös szemek: | 0,50 % | | |—foltos szemek: | 0,25 % | | |—sárga szemek: | 0,02 % | | |—borostyánszínű szemek: | 0,05 % | | |2. cikkE rendelet alkalmazásában a nem sértetlen minőségű szemek meghatározása a mellékletben megadottak szerint történik.3. cikkAz 1423/76/EGK rendelet hatályát veszti. Az 1423/76/EGK rendeletre vonatkozó hivatkozásokat az e rendeletre vonatkozó hivatkozásoknak kell tekinteni.4. cikkEz a rendelet 1996. szeptember 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1995. december 22-én.a Tanács részérőlaz elnökL. Atienza Serna[1] HL L 329., 1995.12.30., 18. o.[2] HL L 166., 1976.6.25., 20. o. A 3290/94/EK rendelettel (HL L 349., 1994.12.31., 105. o.) módosított rendelet.--------------------------------------------------MELLÉKLETA NEM SÉRTETLEN MINŐSÉGŰ EGÉSZ ÉS TÖRT RIZSSZEMEK MEGHATÁROZÁSAA. Egész szemek:olyan szemek, amelyeknek csupán a végük egy részét távolították el, tekintet nélkül a hántolás egyes fázisaiban létrejött jellemzőkre.B. Vágott szemek:olyan szemek, amelyeknek a végét teljes egészében eltávolították.C. Tört szemek vagy tört rizs:olyan szemek, amelyekből a végüknél nagyobb részt távolítottak el. A tört szemek közé a következők tartoznak:- nagyméretű tört szemek (szemdarabkák, amelyek hossza nem kisebb, mint egy teljes szem fele, de amelyek nem alkotnak egy teljes egész szemet),- közepes méretű tört szemek (szemdarabkák, amelyek hossza nem kisebb, mint egy teljes szem negyede, de amelyek kisebbek a "nagyméretű tört szemek" minimális méreténél),- finom tört szemek (szemdarabkák, amelyek hossza kisebb, mint egy egész szem negyede, de amelyek túl nagyok ahhoz, hogy átférjenek egy 1,4 mm lyukméretű szitán),- törmelék (apró szemdarabkák vagy -részecskék, amelyek átférnek egy 1,4 mm lyukméretű szitán); a hasított szemek (hosszirányú vágással létrejött szemdarabok) tartoznak e meghatározás alá.D. Zöld szemek:nem teljesen érett szemek.E. Természetes módon deformálódott szemek:a természetes deformálódás – örökletes vagy más típusú – elváltozás a fajtára jellemző alaktani jellemzőkkel összevetve.F. Fakó színű rizsszemek:olyan szemek, amelyek felszínének legalább háromnegyede nem átlátszó és fakó.G. Pirosan csíkozott szemek:a magház maradványai miatt különböző erősségű és árnyalatú hosszanti piros csíkozást mutató szemek.H. Pöttyös szemek:olyan szemek, amelyeken jól körülhatárolt, apró, sötét, többé-kevésbé szabályos alakú pöttyök vannak; a pöttyös szemek közé soroljuk a csak a felszínen halvány fekete csíkozást mutató rizsszemeket is; a csíkok és a pöttyök körül nem lehet sárga vagy sötét elszíneződés.I. Foltos szemek:olyan szemek, amelyek felületének kis részén természetes színüknek szembetűnő elváltozása észlelhető; a foltok különböző színűek lehetnek (feketés, pirosas, barna); a mély fekete csíkozások szintén foltoknak tekintendők. Ha a foltok színe elég feltűnő ahhoz, hogy azonnal észlelhetők legyenek (fekete, rózsaszín, vörösesbarna), és ha a szem felszínének nem kevesebb mint felét elfoglalják, akkor a szemeket sárga szemeknek kell tekinteni.J. Sárga szemek:a sárga szemek olyan rizsszemek, amelyek természetes színében részlegesen vagy teljes mértékben, nem szárítás következtében, változás történt és így citrom- vagy narancsárnyalatúakká váltak.K. Borostyánszínű szemek:a borostyánszínű szemek egész felületén, nem szárítás következtében, enyhe, egységes színváltozás következett be; amely a szemek színét világos borostyánsárgára változtatja.--------------------------------------------------